ming030890/wiki-yue-high-quality huggingface dataset:
雀群

雀群（英文：flock）係指一大群嘅雀鳥。
跑鵝

跑鵝或係跑鵝區，係香港兩地合一區，指跑馬地同鵝頸，係位於香港島嘅一個區域。
盧頌恩

盧頌恩（粵拼：lou4 zung6 jan1，英文：Aiyana Lo，1988年3月2號—），暱稱妹頭，係香港女主持人及活動（中文：活動）司儀，而家係香港有線娛樂有限公司藝人。佢曾經參與有線球彩台（中文：有線球彩台）節目主持及足球評述員，亦有為新城電台、香港賽馬會及香港電台電視部等機構擔任節目主持。

簡歷
盧頌恩讀嘉諾撒聖家書院（中文：嘉諾撒聖家書院），香港理工大學市場營銷及公共關係文學士學位畢業。中學時期得到模特兒公司Jamcast賞識，成為旗下模特兒，曾經接拍唔同雜誌同參與多個廣告及電視節目拍攝。
2009年拍攝由陳志雲同森美主持嘅無綫J2開台節目《十人巷（中文：十人巷）》，以龜仙人做參賽名，比賽需接受幾個月密集式演藝訓練，從此開始接觸電視圈。
2010年俾有線電視球彩台（中文：有線電視球彩台）請咗，擔任南非世界盃足球評述員，此後開始評述不同類型聯賽同盃賽，包括奧運足球項目、歐洲聯賽冠軍盃、德國甲組職業聯賽、澳洲職業聯賽及俄羅斯超級聯賽等等。
2011年經朋友介紹下參與新城電台長壽Phone-in節目《新香蕉俱樂部（中文：新香蕉俱樂部）》，最初只負責部份環節，亦係以嘉賓主持形式伙拍杜浚斌（中文：杜浚斌）（Ben）、林盛斌（Bob），范振鋒（Ricky）開咪學師達九個月。2012年正式簽約新城電台成為DJ，參與不同類型節目。
2013年除有線球彩台（中文：有線球彩台）外，亦開始參與娛樂台（中文：有線娛樂台）嘅玄學及旅遊等娛樂節目。試過一年出動十幾次去世界唔同地方拍旅遊節目。
豬眼

豬眼係豬嘅眼。喺豬頭嘅面部，雙眼並排。
呢篇文要由頭寫過。請用討論頁商量細節。
狗眼

狗眼係狗嘅眼。喺狗頭嘅面部，雙眼並排，睇人會低。
葉招桂芳

葉招桂芳（英文：Florence Yip）係普華永道香港稅務部金融市場組合伙人、投資管理組亞太區稅務主管同伊斯蘭金融研究小組成員，有廿幾年專業稅務、跨國基金經理籌劃等經驗。佢亦係香港金融發展局非官方委員。
江坳村

江坳村位於廣東佛山南海區獅山鎮蓮塘村委會管轄下嘅一條村，亦叫崗坳村。村內全部居民姓李。村內居民全部講粵語，同廣州話有差異，整體接近廣州話。有一祠堂位於蓮塘村委會后，祠堂門題「李氏宗祠」。祠堂前面有一籃球場。
曾寶儀

曾寶儀（英文：Bowie Tsang Po Yee，1973年2月21號—）係臺灣女藝人 、主持人、歌手、演員同作家，喺香港出世，喺臺灣長大，喺台灣發展，喺國立臺灣大學社會學系畢業。爸爸係香港藝人曾志偉，媽媽王美華喺台灣演藝圈裏面活躍，係台灣人，同父異母弟弟曾國祥係香港同埋台灣新晉的電影導演和演員。

個人生平
曾寶儀係曾志偉同埋第一任妻子王美華嘅大女兒。曾寶儀3歲時，因為父母離異，所以佢同埋2歲的妹妹曾詠儀由香港搬到台北定居，由祖父同埋祖母照顧。捐助臺東一粒麥子醫療車輛三台改善臺東因為醫療車輛唔夠現象，連續十年主持臺東池上稻榖秋收藝術節公益主持人，當桑布伊對曾寶儀話：『只要係愛住臺灣呢片土地嘅人，妳就係臺灣嘅原住民。』
2003年，開始去中國大陸發展演藝事業，先後拍下幾部電視劇同埋參與多場《同一首歌》等大型晚會嘅主持工作。曾寶儀憑藉其風趣又不失大氣嘅主持風格深受中國大陸觀眾鍾意，令佢近年來成為中國大陸咁多直播晚會女主持人嘅不二之選。
2009-2010年喺香港主持《亞洲星光大道》。
羅奇代爾

羅奇代爾（英文：Rochdale A.F.C.）係英格蘭羅慈地一間職業足球球會，依家踢緊英格蘭足球全國第一級聯賽。
HOY TV

HOY TV，之前叫奇妙電視中文台、香港開電視，係香港有線寬頻開電視擁有嘅一條以粵語廣播為主嘅香港免費電視頻道，已經喺2017年5月14號啟播。頻道冧巴77，會用有線寬頻（中文：有線寬頻）嘅固網同數碼大氣電波傳送畫面。

歷史
2016年5月31號，奇妙電視正式獲發免費電視牌，呢個台同英文台就喺7月22號開始測試訊號，嗰陣個名叫奇妙電視中文台（英文：Fantastic TV Chinese Channel），頻道冧巴先後用過901、71同77。2017年3月15號，奇妙電視宣佈中文台會喺5月14號晚8點啟播。2017年5月12號，呢個台開始試播，正式用名「奇妙77台」。2018年10月16號舉行節目品牌發佈會，宣佈77台喺10月27號正式改名做「香港開電視」（英文：Hong Kong Open TV）。2022年10月17號舉行嘅發佈會內宣佈喺10月18號再改名做「HOY TV」。

網上重溫安排
奇妙電視中文台開台初期，網站上面「直播」同「重溫」兩版都係吉，亦未有流動應用程式。要到2017年6月13號，奇妙電視中文台先至提供非新聞、財經報道時段嘅直播，同年11月14號提供網上全日直播同埋一啲節目嘅重溫（只保留過去兩個禮拜嘅集數），亦推出流動應用程式。
2020年7月開始，有線寬頻（中文：有線寬頻）網站新增「開電視任你睇」欄目，提供好多過去同最新節目嘅足本重溫，亦包括每集節目嘅標題同內容簡介資訊，不過自2021年頭開始首播嘅節目就無放上去畀人重溫，而2020年底之前已經開始播嘅節目就暫時唔受影響，仍然有最新集數重溫。

合約藝員
奇妙77台出鏡嘅大部份藝人都係簽部頭合約，即係一份約拍一個節目，只係得少數出身香港有線電視嘅藝人屬簽長約嘅合約藝員。
2021年頭，香港開電視有11個合約藝員：
男藝員
李尚正
嚴崇天
馬梓軒（William）
女藝員
盧頌恩（妹頭）
黃芳雯（Paula）
李麗珊（Lisa）
鄺芷凡（Omi）
霍嘉恩（Gracey）
連佳麗（Kelly）
林靜莉（Jeannie/莉莉菇）
王凌燕（Vanessa）
西門華德

西門華德（粵拼：sai1 mun4 waa4 dak1；德文：Ernst Julius Walter Simon；1893年6月10號—1981年2月22號）係德國嘅語言學者、漢學者、圖書館員。
佢知名於中文嘅音韻史研究，佢畀咗影響過高本漢。另外佢亦搞藏文嘅研究。

生平
西門華德係猶太系德意志人，喺柏林出世。佢去柏林大學，專門學羅曼語同埋西洋古典語言嘅文獻學。1914年畢業後，佢去第一次世界大戰度參軍。戰後，佢研究帖撒羅尼迦嘅猶太人講嘅西班牙文方言，攞得柏林大學嘅博士學位。1921年開始去基耶大學（Universität zu Kiel）圖書館度勤務，1923年開始獲得柏林大學圖書館嘅館員職位。
西門華德跟住福蘭閣搞包含中文在內嘅東方諸語言嘅研究，作爲圖書館員做嘢同時，喺1926年做咗柏林大學嘅講師，從1930年開始做漢學嘅準教授。1932年～1933年期間因爲圖書館員交流計劃，佢去咗國立北平圖書館勤務。
到咗1934年，納粹禁止猶太人做公務員。由於呢個原因，西門華德冇得喺大學教書。第年連圖書館員嘅職務亦剝奪咗，生活所困嘅西門華德喺1936年過咗去英國。喺英國，佢去東方研究學院（日後嘅亞非學院）得到中文講師嘅職位。1938年做準教授（Reader），1947年昇進爲倫敦大學嘅中文教授，1960年退休。1961年，佢得到大英帝國勳章（司令勳章）嘅授勳。
同樣係猶太系德意志人嘅東方學者布魯諾·舒特拉（Bruno Schindler；1882～1964），自1923年開始刊行東方學嘅學術雜誌《Asia Major》，但佢同西門華德一樣，因爲納粹而剝奪咗職務，移居去英國。布魯諾·舒特拉喺第二次世界大戰後，喺倫敦《Asia Major》重新創刊，個新系列中刊載咗西門華德好多論文，布魯諾·舒特拉過咗身後，直到1975年停刊前，佢都做《Asia Major》嘅主編。
西門華德有大量嘅藏書，超過2000冊，大部分寄贈畀澳洲國立圖書館。

業績
西門華德最有名嘅業績，係發現漢語中古音中，用元音結尾嘅音節（陰聲韻）有好多喺上古音係用輔音結尾嘅。呢個假說畀高本漢採用咗，爲之後嘅中文研究帶來好大嘅影響。
西門華德積極噉搞中文同藏文嘅比較語言學研究。
西門華德支持中國嘅國語羅馬字，用國語羅馬字寫咗啲啓蒙著作。《The New Official Chinese Latin Script, Gwoyeu Romazyh》（「新版官方中文拉丁字，國語羅馬字」；1942年）、《A beginner's Chinese-English dictionary of the national language (Gwoyeu)》（「國語中英辭典入門書」；1947年）之類。後者部辭典唔似《岩波中國語辭典》噉，將中文單詞按漢字排列。西門華德寫咗有關「而」嘅一連串論文，喺國語羅馬字中，「而」寫成erl，得咗「Erl-King」（「魔王」噉解）噉樣嘅花名。

主要論文
〈Zur Rekonstruktion der altchinesischen Endkonsonanten（粵譯：上古漢語尾輔音擬構）〉。Mitteilungen des Seminars für Orientalische Sprachen。柏林弗里德里希威廉大學（Friedrich-Wilhelms-Universität zu Berlin）。30 (1): 147～167。1927年。
〈Zur Rekonstruktion der altchinesischen Endkonsonanten, II. Teil（粵譯：上古漢語尾輔音擬構，第二部）〉。Mitteilungen des Seminars für Orientalische Sprachen。柏林弗里德里希威廉大學。31 (1): 157～204。1928年。
呢兩篇論文假定中文陰聲韻對應嘅上古音係有輔音韻尾嘅。
〈Tibetisch-chinesische Wortgleichungen, ein Versuch（粵譯：藏漢單詞等式，試驗）〉。Mitteilungen des Seminars für Orientalische Sprachen。柏林弗里德里希威廉大學。32 (1): 157～228。1929年。
中文同藏文嘅同系詞語比較。
〈Has the Chinese Language Parts of Speech?[[Category:有英文嘅文章]]（粵譯：中文詞類有邊啲？）〉。Transactions of the Philological Society。36 (1): 99～119。1937年。 {{cite journal}}: URL–wikilink conflict (help)
呢篇論文反對馬伯樂話「喺中文，名詞同動詞冇區別」嘅講法。
楊埕

楊埕（Sarbina Yeung Ching，1993年3月13號—）係香港女藝人，曾經係框格音樂公司同無綫電視旗下藝人。2020年3月離開無綫電視。

簡歷
楊埕細個學咗打鼓五年，鍾意唱歌同扮演角色。佢中學讀過一間有宿舍嘅三育中學，之後轉校到香港兆基創意書院學設計、影視製作同表演藝術，曾經代表過學校參加校際話劇比賽，係香港大學讀美國安得烈大學，主修心理學同營養學。讀書時期，佢學過打鼓攞到五級，學過花式溜冰，亦考到潛水牌。
楊埕重讀緊書嗰陣，19歲（2012年）就已經簽約框格唱片公司。佢2014年參選香港小姐時，參選號碼係10號，嗰時傳媒叫佢做「清純栢芝」，但途中佢以私人理由退選，懷疑係音樂公司高層干預。而大會隨即安排咗另一位參賽者洪寧怡作為填補佢退選嘅空缺。
2015年，佢參選國際小姐香港選區，攞到冠軍做咗香港代表，同年10月去日本東京參選國際小姐決賽。
2016年，楊埕去北京中央戲劇學院讀表演系，同年拍攝電影《五月》做女主角，2017年4月加入無綫電視做部頭合約女藝員，拍咗《再創世紀》、《十二傳說》、《兄弟》等劇集。去到2020年3月就離開無綫電視，結束咗三年嘅賓主關係。
和路亞當斯

和路亞當斯（1876年12月20號—1956年5月11號）係美國一個天文學家。
檔案系列

《檔案系列》係香港電視廣播有限公司新聞及資訊部公共事務科自1987年3月10號（禮拜二）開始播出嘅一檔粵語類新聞節目，由於首播嗰陣係星期二，所以開頭命名為《星期二檔案》。每個禮拜聚焦喺熱門新聞人物，特寫報道；或以人性化角度，透過走訪社會唔同階層，唔同界別人士，深入探討大眾關切嘅政治、社會民生等議題。

節目名
呢個節目會隨住喺禮拜幾播而改名，例如喺禮拜一播就叫做《星期一檔案》，禮拜二播出就叫做《星期二檔案》，如此類推。喺myTV SUPER裏面係叫《檔案系列》，基本版或myTV Gold嘅用戶都可以收睇開播以嚟嘅大部分集數。其他機構用過《星期（某天）檔案》／《星期某天檔案》嚟統稱。

播放時段
由於《廣播條例》喺1990年訂立無綫同亞視嘅免費電視服務牌照條件，規定當時兩間免費電視台，需要每年輪流喺禮拜一至禮拜五晚上7點至7點半，或者禮拜六日晚上7點至8點半，喺粵語節目頻道中，每個禮拜各播放兩個半鐘嘅香港電台節目，所以呢個節目每隔一年就會喺禮拜一至禮拜五其中一日嘅黃金時間播，而另一年就喺禮拜六或禮拜日又或者喺禮拜一至禮拜五黃金時間以外嘅時段播。
2015年開始無綫喺續電視牌12年後，通訊局開始畀無綫喺播放節目上有更大彈性，平日播放嘅港台節目可以編排喺黃金時間以外嘅時段播放。2016年開始呢個節目通常都喺禮拜日播，叫做《星期日檔案》。
3月24號

3月24號係公曆年嘅第83日（閏年第84日），離年尾重有282日。
<< - 3月 - >>



大件事
1603年：英倫女王伊利沙伯一世死，蘇格蘭王占士六世做埋英倫王占士一世。
1914年：英國代表麥克馬洪（英文：Henry McMahon）擅自劃定英屬印度同西藏邊界線「麥克馬洪線（英文：McMahon Line）」。
1921年：陳獨秀喺廣東活動建黨。
1927年：南京發生三二四慘案（中文：三·二四惨案）。
1932年：由帝國航空經營嘅首班商業客運航班由檳城飛到香港，啟德機場開始提供公共運輸服務。
1935年：菲律賓建立「菲律賓自治邦」。
1971年：南越企圖入侵老撾失敗[未記出處或冇根據]。
1976年：阿根廷總統伊莎貝爾貝隆喺軍事政變入面被解除職務重被捕。
1989年：埃克森運油輪「Valdez號」喺阿拉斯加州威廉王子灣觸礁，船上5400萬美制加侖原油有1100美制加侖流出海面，造成環境災難。
1991年：臺灣臺北縣汐止鎮（而家新北市汐止區）發生吳銘漢、葉盈蘭夫婦命案。（蘇建和案（中文：蘇建和案））
1993年：Carolyn S. Shoemaker（英文：Carolyn S. Shoemaker）、Eugene Merle Shoemaker（英文：Eugene Merle Shoemaker）同David H. Levy（英文：David H. Levy）喺加利福尼亞州帕洛瑪天文台一齊發現一粒彗星，彗星被命名為Comet Shoemaker–Levy 9（英文：Comet Shoemaker–Levy 9）。粒彗星最後喺1994年7月撞落木星。
1999年：科索沃戰爭–北大西洋公約組織（北約）唔經聯合國安理會授權，以「消除人道災難」為理由，打住「人權高於主權」旗號，開始空襲南斯拉夫，係北約首次攻擊一個主權國。
1999年：法國同意大利之間嘅跨國行車隧道白山隧道（fr:Tunnel du Mont-Blanc／it:Traforo del Monte Bianco）有貨車火燭，做成38死。隧道到2002年先至重新開放通車。
2001年：蘋果電腦推出Mac OS X。
2004年：馮錦華、張立昆等7個中國民間保釣人士首次成功登陸釣魚島。
2008年：第1屆不丹國民議會選舉選出國民議會47個議席，不丹成為民主國。
2008年：2008年夏季奧林匹克運動會嘅奧運聖火喺希臘奧林匹亞點着。
2011年：緬甸東北部發生地震。
2012年：3.23民間全民投票完。
2015年：德國之翼航空一客機由西班牙巴薩隆拿飛去德國調素多爾夫期間喺法國上空失事，機上150人咸不剌死晒。
2018年：美國學生喺華盛頓特區發起反槍遊行「March for Our Lives」，全國同世界各地亦舉辦八佰幾場相關嘅遊行。係美國史上第二大嘅遊行示威同最大嘅學生抗議示威。
2019年：第26屆泰國眾議院選舉。
6月25號

6月25號係公曆年嘅第176日（閏年第177日），離年尾重有189日。
<< - 6月 - >>



大件事
1788年：維珍尼亞州加入美國。
1938年：道格拉斯·德·希渣就任愛爾蘭共和國首任總統。
1946年：世界銀行集團開始運作。
1948年：蘇聯封鎖柏林。
1950年：朝鮮人民軍揮軍越過三八線突襲南韓，韓戰爆發。
1951年：美國哥倫比亞廣播公司播出世界上第一個彩色電視節目。
1975年：莫三鼻給由葡萄牙獨立。
1978年：阿根廷隊贏咗1978年FIFA世界盃冠軍。
1991年：克羅地亞同斯洛文尼亞由南斯拉夫獨立。
1993年：Kim Campbell（英文：Kim Campbell）成為加拿大首位女總理。
1998年：微軟出Windows 98作業系統。
2000年：第42屆日本眾議院議員總選舉。
2000年：王䓪鳴辭去做咗七年嘅香港房屋委員會主席，重為當時多宗公營房屋建屋出現嘅問題向公眾道歉。
2005年：歐洲蔴雀協會喺荷蘭成立。
2011年：廣州富力足球會創會。
2016年：中國航天科技集團（中文：中国航天科技集团）研製嘅長征七號運載火箭（中文：长征七号运载火箭）首飛發射升空，係中國文昌航天發射場（中文：中国文昌航天发射场）嘅首次發射任務，標誌住中國文昌航天發射場正式啟用。
2018年：Summit正式獲認證超越神威太湖之光成爲世界上最快嘅超級電腦。
2019年：三藩市議會通過法令，唔畀造又唔畀賣電子煙，創美國主要大城市先例。而同日伊利諾州就通過休閒大麻合法化。
中華電力

中華電力有限公司（簡稱中電，港交所前編號：0002）係香港兩間供電公司之一。1901年1月25號喺香港註冊成立，而家嘅董事局主席係米高嘉道理。
中華電力以前喺香港聯合交易所上市，係1960年代創立恒生指數之後第一批成份股之一。1998年1月，為咗反映越嚟越多元化嘅業務，中電成個集團重組過，成立咗中電控股有限公司。由嗰陣時起，中華電力嘅上市地位同埋恆生指數成份股地位畀中電控股有限公司取代咗，而中華電力都做咗中電控股有限公司嘅全資子公司。
中九龍幹線

中九龍幹線係香港籌劃緊嘅6號幹線一部份，連接油麻地同前啟德機場一帶，全程三線雙程分隔公路，主要係地底行車隧道，2017年動工，預計2025年完工。預計全線通車之後可以方便市民來往各區並且舒緩九龍多條道路嘅擠迫。
都會公園

都會公園（英文：Metro Park）係香港《啟德發展計劃》終階段嘅項目之一，係喺九龍九龍城區啟德發展區前啟德機場西南部興建嘅一座大型公園，佔地24.5公頃，2028年落成之後將會取代大埔海濱公園成為香港面積最大嘅公園。
都會公園嘅定位係東九龍嘅中央公園，所以會參考有「香港島中央公園」之稱嘅維多利亞公園，設有更多種類嘅康樂及休憩設施。都會公園嘅沿海部份就設計為海濱長廊，令公眾能夠接近維多利亞港。都會公園亦會設有林蔭大道，連接九龍城。

工程
都會公園將會喺舊跑道北端中被打開嘅缺口上興建，喺《啟德發展計劃》入面，為解決啟德明渠多年來嘅惡臭問題，有關政府部門計劃喺跑道北端打開一個600米嘅缺口，之後以樁柱平台覆蓋，用嚟興建都會公園。
創新Teen

《創新Teen》（英文：Innovative Teen）係香港MakerVille製作嘅資訊節目，由楊芷羚、羅安娜、李凱翹、施可瑩、楊曜聰同蘇家欣主持，2023年5月11號開始逢禮拜四18:30 - 19:00喺香港電視娛樂ViuTV播。節目會請唔同後生創業人士上去分享佢哋嘅創業經歷。

節目調動
2024年8月1號同8號：由於原時段直播《巴黎奧運火拼時刻》，第65同66集提早喺13:00-13:30播。
香港啟德帝盛酒店

香港啟德帝盛酒店（英文：Dorsett Kai Tak, Hong Kong）係香港九龍啟德一間酒店，地址係承啟道43號，係附屬喺啟德體育園嘅酒店設備，由帝盛酒店集團營運。酒店喺2024年9月開張，有373間客房。
承豐道公園

承豐道公園（Shing Fung Road Park）係香港一個公園，喺九龍啟德承豐道，喺啟德跑道區東岸北段位置，佔地大約4公頃，喺2025年2月28號啟用。公園西面係都會公園，南面係啟德海濱花園同啟德空中花園。
啟德海濱花園

啟德海濱花園（Kai Tak Promenade）係香港一個公園，喺九龍啟德跑道區海濱，分為東部同西部兩部份，分別喺跑道區東岸海濱同西岸海濱。當中東部嘅啟德橋道以南一段喺2024年9月啟用，而西部對應一段喺2025年1月啟用。
啟德海濱花園毗鄰都會公園、承豐道公園同啟德空中花園。
啟德空中花園

啟德空中花園，香港公園之一，遊樂場之一，喺九龍啟德承豐道，舊時啟德機場跑道之上，英文叫Kai Tak Sky Garden。行政上歸九龍城區。設施有寵物共享公園，以及狗糞收集箱。公園全日開放。歸康樂及文化事務署管。
公園長一千四百米，面積約兩公頃。
啟德主場館

啟德主場館（英文：Kai Tak Stadium），花名香港巨蛋（英文：Hong Kong Dome），係香港規模最大嘅多用途體育場館，亦係啟德體育園入面最大型嘅體育場地，可以容納5萬位觀眾。啟德主場館設有開合式天幕，用「東方之珠」做設計主調，外牆嘅顏色會隨住自然光去變化。
啟德主場館跟隨啟德體育園喺2025年正式啟用，取代咗香港大球場，成為香港舉辦各種大型盛事嘅場地，包括香港國際七人欖球賽。
啟德體藝館

啟德體藝館（英文：Kai Tak Arena）係香港啟德體育園入面嘅室內體育場館，有兩個場地。其中最主要嘅場地「競技場」（Grand Hall）可以容納1萬位觀眾，採用無柱式設計，可以靈活配置唔同地板，適合搞羽毛球、籃球、體操、網球、乒乓波等等國際體育賽事，亦可以做演唱會等娛樂活動用途。另外亦有一個細型場地「習藝坊」（Sports Hall）可以容納500位觀眾。啟德體藝館嘅建築本身就同啟德零售館1相連，地下亦有幾間飲食舖頭。
啟德零售館

啟德零售館（英文：Kai Tak Mall）係香港啟德體育園入面嘅零售設備，由3座大樓組成，樓面面積超過70萬平方呎，有約莫二百間舖頭。啟德零售館亦有開設幾間運動學校，同埋保齡球場、攀石牆設施。
3座大樓由東到西分別叫啟德零售館1、啟德零售館2同啟德零售館3：
啟德零售館1：建築同啟德體藝館相連，樓高四層，商舖分佈地下到2樓，當中2樓設有美食廣場，而3樓就係保齡球館。大樓西側就有攀石牆。
啟德零售館2：係最大嘅一座，連地庫總共有6層，地庫係永旺百貨旗下嘅AEON超市，而地下到4樓有各種商舖。
啟德零售館3：係最細嘅一座，樓高四層，商舖分佈地下到3樓，以食肆同教育機構為主。
剪裁魔法師

《剪裁魔法師》（英文：Amazing Cut）係香港無綫電視製作嘅時裝設計比賽真人騷節目，頭一集2024年9月21號禮拜六21:30到22:00喺翡翠台播出，之後由9月28號到10月19號改為逢禮拜六20:00到20:30播出。節目由胡定欣、袁偉豪主持，由十位時裝設計師參賽者競逐冠、亞、季軍。
瑪姬

瑪姬（Maggie Chang，1983年10月12號—），本名張卓賢，係香港廣播節目主持人，先後做過新城電台同DBC數碼電台主持，亦係一位專業司儀。佢2012年亦試過出歌做歌手，之後淡出樂壇，到2023年復出。

演出
呢個表唔完整，歡迎加料。
易碎君

易碎君喺香港出世，而家住喺美國，以前喺香港讀過英皇書院。佢因為喺社交媒體度整辱包嘢，鬼鬼馬馬咁恥笑中共政權同埋佢哋嘅領導人習近平，結果十五歲嗰陣就畀國安警察查，警察仲搜咗佢部電腦同手機。
易碎君靠佢嘅YouTube頻道「易碎品編年史」出咗名，佢透過YouTube同Discord咁嘅平台講啲同中國政府唔同嘅睇法，鬧佢哋啲政策同埋壓制言論。 佢個網名嚟自黃明志首歌《玻璃心》，首歌就係想恥笑啲小粉紅或者極端民族主義者對人哋批評好敏感嘅反應。

經歷
2021年9月，易碎君讀緊中學，開始接觸「公民及社會教育」呢科。呢科俾佢親身感受到啲外界認為係洗腦教育嘅嘢，反而刺激咗佢更加想參與網上恥笑同惡搞習近平嘅活動。
2022年2月10號，香港警察拎住西九龍裁判法院嘅搜查令將易碎君帶到警察局，問佢關於佢兩個YouTube帳號同埋同乳透社有關嘅嘢。警方喺幾次約談度對佢施加壓力，要佢講出其他乳透社成員嘅資料。呢次調查牽涉到一宗涉嫌煽動罪嘅案件，警方要求佢喺自己頻道嘅截圖上面簽名認罪 仲沒收咗佢部電腦、手機咁嘅私人物品。
2022年8月，易碎君離開咗香港，去咗美國尋求政治庇護。 雖然佢申請庇護冇成功，但根據美國法律，佢都攞到合法居留身份，而家同寄養家庭一齊住。同時，易碎君嘅屋企人都全部離開咗香港，搬去咗英國。易碎君嘅經歷反映咗香港國安法實施之後對言論自由嘅壓制。佢喺接受採訪嗰陣話，好多後生仔因為政治局勢而選擇離開香港。
2024年3月4號，阿龍（一個喺網上成立反共群組嘅14歲細路仔）嘅個人資料喺QQ同推特度畀人公開咗好多次，仲有個推特用戶話佢對阿龍進行咗為期一年嘅人肉搜索。阿龍由10歲開始就喺Roblox平台度整咗個叫「香港革命軍」嘅反共群組。易碎君之後幫咗阿龍，協助佢去加拿大申請政治庇護。2024年3月16號，阿龍順利到達加拿大。
2024年11月，易碎君喺47人案嘅國際聲援運動發言，講到其中一個被告係佢香港同學老豆。易碎君話，佢香港同學對判決感到沮喪，又話唔明點解為民服務都會俾人拉。佢覺得中共政權咁嘅行為係對民主嘅公開攻擊。
2025年，易碎君參加咗FAPA-LA「228防止政府暴行研討會」，大洛杉磯台灣會館喺拆除重建之前嘅最後一場大型論壇活動，並與主講吳佳穎交流，了解228事件對台灣原住民嘅影響。易碎君都分享咗自己過往嘅經歷，同埋講解未來嘅計劃，又藉呢個機會發表「中國係民主陣營國家發展所面臨嘅最大威脅」嘅觀點。
陳詩龍

陳詩龍（1964年12月24號—）係星加坡唐人政治人、企業高管、醫生同企業家，人民行動黨員，自2020年7月10號起做馬林百列集選區議員，並獲時任總理李顯龍任命為人力部長。
3月9號

3月9號係公曆年嘅第68日（閏年第69日），離年尾重有297日。
<< - 3月 - >>



大件事
1796年：拿破崙同約瑟芬博阿爾內結婚。
1908年：意大利足球會國際米蘭成立。
1945年：大日本帝國軍隊喺法屬印度支那發動政變，至5月15號日軍完全推翻咗法屬印度支那嘅殖民政府。
1945年：美軍出動兩百幾架B-29轟炸機轟炸東京，東京四分之一地區中彈着火，廿幾萬間屋燒咗，超過十八萬人死傷，係第二次世界大戰中喺亞洲破壞最嚴重嘅空襲。
1951年：第1屆泛美運動會（英文：1951 Pan American Games）閉幕。
1972年：由美國設計嘅F-104星式戰鬥機加入北約空防體系之後，一間西德飛機製造廠得承造合約，製造700架呢種新型戰機，但係到嗰日已經有150架呢種戰機墜毀。
1978年：一架中華航空客機由臺灣高雄市飛去英屬香港期間差啲被騎劫，企圖劫機者中彈死咗，機長負傷將飛機安全降落香港。
1997年：1997年3月9號日食。
2005年：泰國總理丘達新喺國會下議院舉行嘅總理推選選舉中當選下屆總理。
2014年：第13屆朝鮮最高人民會議選舉。
2015年：卡斯迪利鎮直升機空難，10死。
2022年：第20屆韓國總統選舉，由尹錫悅當選。
龍崗區

龍崗區（粵拼：lung4 gong1 keoi1）係深圳六個市轄區入邊最大嘅一個，位於深圳嘅東北部，同寶安區、羅湖區重有鹽田區相鄰。2010年，國務院批准將寶安區同龍崗區劃入深圳經濟特區，將特區範圍擴大至深圳全市，並於7月1號實施。
因為呢個區嘅民工好多，而且有啲人重係住喺其他區，淨係喺呢度做嘢，人口嘅流動就好大，所以冇辦法統計到好準確嘅居住人口數據。
布吉街道有一個油畫村叫大芬村，入邊有好多人畫畫同賣畫，因為呢度有好多仿西洋油畫作品而喺國際有名。

政區
而家龍崗區下邊有11個街道，仲有3個街道由大鵬新區管理。
龍崗街道
寶龍街道
龍城街道
橫崗街道
園山街道
布吉街道
吉華街道
平湖街道
坪地街道
坂田街道
南灣街道
葵涌街道
大鵬街道
南澳街道
沈卓盈

沈卓盈（英文：Jess Sum，1982年4月5號—）係香港無綫電視前藝員，2002年參加《TVB週刊》Cover Girl選舉攞冠軍而入行，2006年憑主持資訊節目《最緊要正字》而開始畀觀眾留意。2018年12月初同無綫電視結束合約。

演出
呢個表唔完整，歡迎加料。
陳少琪

陳少琪（粵拼：can4 siu3 kei4；英文：Keith Chan；1964年6月17號—）係香港音樂人同多方位創作人，兼任填詞人、作曲人、唱片製作人、演唱會策劃同監製，都出版過小說、散文同寫電影同舞台劇劇本。佢係陳式音樂有限公司董事總經理、香港作曲及作詞家協會理事同中國音像著作權集體管理協會顧問。大女係香港陳明憙。
Go141

Go141 （前身Sex141 ）   ，係香港嘅叫雞網站 ，由香港科技大學畢業生陳世雁同張明文喺2002年或2003年創立。佢圖文並茂噉介紹咗各妓女（俗稱一樓一鳳）嘅服務質素、地址、電話及收費等資訊  ，不單止，網站仲有設立埋討論區供嫖客評論性服務 。
由於網站個伺服器設立喺外國，所以畀差人掃蕩過好多次之後仲可以運作   ，不單止，業務仲擴張去到埋澳門、臺灣、日本、泰國等附近嘅東亞國家、地區，唯幾代網站負責人均先後被控以「依靠他人賣淫為生罪」並入獄 。

背景同創立
2000年開始香港啲咸書開始嘗試將部分叫雞廣告擺上到互聯網，獲得唔錯嘅評價。之後鹹濕網站man169開始提供咸骨資訊，呢個網站仲派人去嘗試幫襯性服務，兼且寫埋感想文章，攪到其他網站都開始有樣學樣。 2002年，香港警方展開咗一系列打擊當地組織性性交易嘅行動，致使唔少性工作者改以個體形式營運，即係俗稱嘅一樓一鳳。同期有人向廉政公署舉報，話香港警方內部成員會預先喺行動之前向唔遵守有關規管法例嘅性工作者通水，所以決定調查呢單嘢。
2002年或2003年，香港科技大學嘅畢業生陳世雁因為已經聽講上面提到嘅嘢，同埋未決定自己嘅發展方向，所以佢就模仿 man169，同張明文一齊攪個召妓網站。喺嗰陣時，陳世雁收到料，樓鳳喺報紙落一格廣告要65港紙，一於決定畀佢哋以每月1000蚊嘅價錢（均攤到每日差唔多35蚊）喺佢哋個網站做同樣嘅事   。兩人一於創立埋公司，叫做 KCMC ，兼且同資訊網絡有限公司租用佢哋嘅伺服器，攪咗個網站叫做「 Sex141」，當中嘅「141」查實源自於一樓一鳳嘅英文「 one floor one 」發音。中文名就叫做「香港一樓一服務台」。喺創立網站之後，佢哋親自去性工作者較為集中嘅樓宇為網站作宣傳，順便問埋班性工作者有冇畀錢喺佢哋個網站落廣告嘅意願。
甸恩軒達臣

甸恩軒達臣（粵拼：din1 jan1 hin1 daat6 san4，英文：Dean Henderson，1997年3月12號—）係個英國足球員，司職足球守門員，而家[咩時候？]畀英超波隊曼聯借咗去諾定咸森林。
蘇惠德

蘇惠德（英文：So Wai Tak, Victor，1972年3月12號—，性別：男），香港裁判法院總裁判官，近年成為國安法指定法官，頒下唔少似乎政治迫害反政府者，以及枉法姑息官員嘅裁決，廣受非議。渠响2021年病危而又快得離奇噉醫返好，引來關於反人道器官移植嘅猜測。

簡歷
蘇惠德1996年喺香港大學取得法學士學位，1997年取得法學專業證書並獲大律師資格。1998年起私人執業，2009年被委任為香港裁判法院常任裁判官，2017年獲晉升為主任裁判官。2020年1月3號獲委任為總裁判官。

器官移植爭議
2021年10月5號，多間香港傳媒報道蘇惠德正喺瑪麗醫院深切治療部留醫，要靠移植個好嘅心臟來續命。香港長期有大把人排緊隊等做爾種手術，然而屍心捐贈供不應求。2021年12月30號，升旗易得道話收到報料，獨家披露蘇惠德換心成功，已經出院；由於等候時間短得離譜，質疑係靠唔人道嘅方法得到所需器官——政府可能准渠喺輪候名冊上面打尖，或者為此殺人掏心。2022年2月28號，《星島日報》獨家報道，蘇惠德已經放完病假，當日復工。

政治審判爭議
蘇惠德喺香港逃犯條例爭議期間審理咗唔少案件，但都有部份聲音批評佢偏幫政府同高官，對抗爭者同被告唔公平有偏見。

2019年律政司夫婦僭建風波被指放生同埋鼓勵僭建
律政司司長鄭若驊同埋佢嘅老公潘樂陶，捲入咗名下物業嘅僭建風波，案件去到2019年4月審議。蘇惠德最終判潘樂陶罪成，罰款兩萬。但呢個判決被部分人士質疑放生，其中公共專業聯盟政策黎廣德就話，潘樂陶僭建嘅水池，可以慳番每月約萬元，幾年夾埋就係數十萬，但係蘇惠德只係罰佢兩萬，即係話比外界聽，僭建者只要畀多兩萬多元就有「好大着數」，蘇惠德咁做即係鼓勵僭建。時事評論員黃世澤就話，除咗有人係要擦權貴嘅鞋之外，搵唔到其他法理上嘅理由。

突然修改光復屯門公園案被告控罪
2019年9月21號，一個15歲少年喺「9.21光復屯門公園」遊行前，被搜出藏有鐳射筆、疑經改裝嘅長傘同埋行山杖等物品，本來被控「管有適合作非法用途的工具罪」同埋「在公眾地方管有攻擊性武器罪」兩條罪。但蘇喺裁決前提出修改控罪，將針對鐳射筆嘅「管有適合作非法用途的工具罪」，改作「有意圖而管有攻擊性武器」作檢控。
被告嘅律師直指蘇惠德咁做對被告唔公平，認為辯方一直以原本嘅控罪作抗辯，提出反對但係不被接納。少年最終喺蘇惠德自行理解被告動機嘅情況下，被裁定兩項罪名成立，喺同年11月被判入更生中心，而被告之後上訴亦被駁回。案件引起唔少公眾關注，其中本身係律師嘅民主黨立法會議員涂謹申就話，裁決影響巨大，擔心可能引發警方亂咁告人，又話如果因為管有防禦物件，就推斷佢藏有嘅另一件非攻擊性武器，係有意圖用嚟攻擊他人，呢個講法非常危險。

審理「民主派初選47人」不人道同濫用司法程序安排
2021年初，政府以國安法名義控告47個有參與民主派初選嘅人，案件去到3月1號開審，由蘇惠德主審。但蘇惠德就被指安排失當，將程序拖慢處理。當副刑事檢控專員都頂唔順要求放飯小休，但蘇惠德仍然堅持，結果導致好多被告身體不適，相繼送院。其中被告之一楊雪盈，仲因為蘇惠德嘅馬拉松式聆訊，搞到低血壓、食唔到嘢，要做腦部掃描。有部分評論批評佢缺乏同理心，故意作弄一眾被告。由於蘇惠德堅持一次過提堂，有被告4日3夜冇沖涼或者換衫，但係蘇惠德亦以唔同嘅理由拒絕。有被告嘅代表律師批評佢刻意進行馬拉松式聆訊，係濫用司法程序。
末世列車

《末世列車》（英文：Snowpiercer、韓文：설국열차／雪國列車 Seolgungnyeolcha */?）係一套2013年上畫嘅韓國科幻片，由奉俊昊導演，朴贊郁監製。
紐約證券交易所

紐約證券交易所（英文：New York Stock Exchange，縮寫：NYSE，簡稱紐約證交所、紐交所）係世界上最大證券交易所。紐約證交所總部嚮美國紐約州紐約市百老匯大街18號。紐約證券交易所有大概2,400間公司上市，全球市值26.2兆美元。

建築
聖誕節期間嘅紐約證券交易所大樓（2008年12月）
内文：New York Stock Exchange Building
主體嘅紐約證券交易所大樓，喺1903年起好嘅，地址喺博大街18號，華爾街夾交易廣場 嘅轉角位，由佐治·B·波斯特用美術學院派建築風格嚟設計嘅。 隔離嗰棟喺華爾街11號嘅建築物，1922年搞掂，都係特勞布里奇及利文斯頓 用差唔多嘅風格整嘅。呢兩棟嘢喺1978年都俾人列做國家歷史地標。 博大街18號本身都係紐約市指定嘅地標嚟㗎。

公眾假期
紐約證券交易所喺元旦、馬丁路德金紀念日、華盛頓誕辰、耶穌受難節、陣亡將士紀念日、六月節全國獨立日、獨立日、勞動節、感恩節，同埋聖誕節都會休市唔開。如果呢啲假期撞正喺禮拜六、日，就會喺就近嘅平日補返。重有，獨立日前一日、感恩節嘅第二日，同埋聖誕節前夕，股市都會早啲收爐。紐約證交所平均一年有大概253日係交易日。

開市同收市鐘
美國商務部長 唐納德·L·埃文斯喺2003年4月23號喺紐約證券交易所敲響開市鐘。前主席理察·葛拉索都喺呢張相度。
美國太空總署太空人史葛·艾特曼同埋米克·馬西米諾攞住個木槌敲「收市鐘」。
紐約證券交易所嘅開市同收市鐘聲，就代表住每個交易日嘅開始同埋完結。開市鐘喺東岸時間朝早9點30分敲響，表示嗰日嘅股市交易正式開始。晏晝4點就敲收市鐘，咁嗰日嘅交易就完喇。紐約證券交易所嘅四個主要區域都有鐘，一撳掣，啲鐘就會同步響起。控制啲鐘嘅掣總共有三個，喺控制面板上面，而個控制面板就喺可以望到晒成個交易大堂嘅講台後面。平時開市同收市敲嘅主鐘，係由一個綠色嘅掣嚟控制嘅。第二個掣係橙色，會啟動一個淨係響一下嘅鐘，用嚟表示默哀。第三個掣係紅色，控制後備鐘，萬一主鐘失靈冇響，就會用佢。
通常敲鐘嘅時候，大家都會拍爛手掌，而且好多時都會搵啲VIP同埋明星去敲（可以睇吓啲相，同埋下面「出名嘅敲鐘人士」嗰part）。

歷史
其實，以前用嚟開始同結束交易嘅訊號，唔係一向都係鐘嚟嘅；最初係用木槌，到而家有時都仲會用。但係啲木槌好易打爛。喺1800年代尾，紐約證券交易所決定唔用木槌，改用鑼嚟表示一日嘅開始同完結。後嚟紐約證券交易所搬咗去而家博大街18號嘅位址之後，喺1903年，就將個鑼換咗做鐘，即係而家用緊嗰種喇。嗰個鐘係比雲兄弟喺東咸頓整嘅，嗰度俗稱「鐘鎮」，因為自古以嚟，嗰度都有好多整鐘嘅廠同埋整金屬玩具嘅工廠。
而家成日見到嘅景象，就係有好多宣傳活動，請啲名人或者大公司嘅高層，企喺紐約證券交易所嘅講台後面，撳個掣去敲鐘。因為開市鐘同收市鐘嘅曝光率好高，所以好多公司都會夾埋時間，喺公司代表敲鐘嗰日，推出新產品或者搞其他市場營銷活動。紐約證券交易所到咗1995年先至開始固定搵特別嘉賓去敲鐘；喺嗰之前，敲鐘嘅任務通常都係由交易所入面啲場內經理負責嘅。

出名嘅敲鐘人士
好多敲鐘嘅都係啲公司高層，佢哋公司嘅股票喺交易所上市，通常都係為咗宣佈啲新產品、收購、合併，或者首次公開招股。但係，都有唔少唔係商界嘅出名人士敲過鐘，好似紐約市長 魯迪·朱利安尼同埋南非總統 曼德拉。有兩位聯合國秘書長都敲過鐘。喺2006年4月27號，秘書長安南敲開市鐘，推出聯合國責任投資原則。 喺2013年7月24號，秘書長潘基文敲收市鐘，慶祝紐約證券交易所加入聯合國永續證券交易所。 俾人提名做《時代》雜誌年度風雲人物之後，唐納·侵呢位候任總統喺2024年12月12號敲咗鐘。
敲過鐘嘅名人包括運動員，例如紐約洋基隊嘅祖·迪馬喬同埋奧運游泳冠軍米高·菲比斯；藝人，例如rap歌手史諾·彼、ESPN嘅大學比賽日班底、歌手兼演員麗莎·明尼利，仲有搖滾樂隊Kiss嘅成員。
除此之外，亦都有好多敲鐘人士，係因為佢哋對社會嘅貢獻而俾人揀中，例如紐約市警局同埋紐約市消防局嘅人員（喺九一一事件之後）、喺海外服役嘅美軍成員，同埋參加唔同慈善組織嘅義工。
甚至有啲虛構嘅角色都敲過鐘，好似米奇老鼠、傻豹、薯蛋頭先生、Aflac 鴨仔、動畫Emoji大冒險嘅 Gene 同 Jailbreak，仲有黑武士。
指標

指標（cursor）喺電腦當中係指「反映會回應使用者輸入嘅位置」嘅指示訊息，一般會隨住滑鼠郁。
公會堂

公會堂係供地方居民集會、舉行藝文活動嘅場所。地方政府與民間團體等組織可透過於公會堂舉行戲劇表演、演講、展覽等活動，達到政令宣導、啟迪民智嘅作用。喺日本，公會堂主要興建於1920到1960年代，後尾演變成「市（縣）民會館」、「文化會館」等設施。
台灣喺日治時期受到日本影響，於各地興建唔少公會堂，喺當時屬於一種社會教育設施。其中大多數系喺大正年間（1910到1920年代），由地方政府以慶賀皇族成婚、太子即位、天皇壽慶等名義嚟興建。

簡介
日本公會堂嘅起源，一講可追溯到福澤諭吉等人所興建嘅三田演講館（1875年）與明治會堂（1881年），為福澤諭吉等人向社會大眾舉行政治演講嘅場所。而後日本第一間「公會堂」，據講係位於大阪嘅大阪市中央公會堂（1918年）。而於政府當局獎勵地方設置公會堂，日本各個地方政府紛紛興建各自嘅公會堂。公會堂除咗提供居民集會使用，也具有俱樂部、娛樂場所嘅功能。
行星

下圖第二排：月亮、冥王星（矮行星）、妊神星（矮行星）。
天文學入面，行星（粵拼：haang4 sing1）係圍住恆星公轉、唔識發光嘅星球。由於行星質量又比恆星少好多，核心無核聚變，所以行星通常都唔會發可見光。
好耐好耐之前人就知道水星、金星、火星、木星、土星存在，爾五粒星響夜晚嘅天好光吓，用眼睇得見，而佢哋響天上「行」得好特別，有時向前行；有時打倒退。16世紀後，人類亦明白人住嘅地球都係一粒行星，之後嘅幾百年，發現埋天王星、海王星、冥王星、小行星。20世紀尾到依家，重發現太陽系之外嘅恆星系統都有行星，確定咗嘅差唔多有一百粒。咁多百年來，行星一直無正式嘅定義，2006年8月24日舉行嘅第 26 屆國際天文學聯會天文學家經過幾輪投票之後，終於為行星落咗個科學定義。

太陽系
喺軌道上面圍住太陽轉（即係公轉）；
質量造成嘅萬有引力大到頂著「固體應力」，達到「流體靜力平衡」，形成同個波差唔多嘅型狀；
掃晒軌道附近地方嘅嘢（佢係附近最大嘅，即係佢嘅引力吸晒啲細嘢做衛星）。

其他系
喺軌道上面圍住粒恆星、或「恆星渣（stellar remnants）」氹氹轉；
質量唔到氘核融合要求嘅質量；
唔可以細過喺太陽系定義做行星嘅質量/大細。

太陽系嘅行星
類木行星：天王星、海王星、土星、木星（跟比例）。
類地行星：水星、金星、地球、火星（跟比例）。
已知嘅海王星外天體（跟比例）。
根據國際天文聯會畀行星嘅定義，太陽系有八粒行星，通稱八大行星，由近太陽講起：
() 水星，無天然衛星
() 金星，無天然衛星
() 地球，有一粒已知嘅衛星
() 火星，有兩粒已知嘅衛星
() 木星，有 63 粒已知嘅衛星
() 土星，有 62 粒已知嘅衛星
() 天王星，有 27 粒已知嘅衛星
() 海王星，有 13 粒已知嘅衛星
舊時有九大行星，重包括冥王星，但自從2006年改咗行星定義之後，就降做矮行星。

分類
太陽系嘅行星用佢哋嘅成份來分類：
岩石行星：又叫做「類地行星」，似地球嘅行星，成份係石頭：水星、金星、地球、火星。 如果包埋矮行星，穀神星會計埋，其餘三粒小行星好可能計埋。
氣體大行星：又叫做「類木行星」，似木星嘅行星，主要成份係氣體，大過類地行星好多好多，有木星、土星、天王星、海王星。

特性
*地球為 1，其他係相對值。**負數值係反方向轉咁解。

矮行星
内文：矮行星
*地球為 1，其他係相對值。**負數值係反方向轉咁解。
恆星

恆星（粵拼：hang4 sing1），係一大大嚿、識發光、圓碌碌嘅等離子體，發光係因為粒星裏面有核聚變發生緊，能量喺個芯經過內部，以電磁波形式放射出嚟。太陽就係最近地球嘅恆星，地球接近所有嘅能量都由太陽道嚟嘅。恆星有「生」、「老」、「死」，死咗嘅恆星產生重啲嘅元素，好似：碳、鐵、金……宇宙裏面好大部份嘅物質集中響啲恆星度，冇恆星；就冇呢啲重元素；亦冇生物；冇生命。

定義
夜晚天上嘅一點點嘅光，俗稱星，大部份就係恆星。叫做恆星，皆因渠地離我地遠，先民見到呢啲星，同行星唔同，晚晚都喺嗰個位唔郁，以為渠地「恆常」響個天度。恆星呢個詞早響《春秋》呢本書出現。天文學家估全宇宙裏頭就有 7×1022 （70,000,000,000,000,000,000,000）粒恆星。由而家嘅資料嚟睇，幾多恆星都有自己嘅行星。
喺物理學嚟講，佢哋嘅質量比行星仲要大(最細嘅理論證係太陽質量嘅0.07-0.08倍)，溫度好高(由最低3000K到最到250,000,000以上)，會發光，並且由等離子體組成，喺核心入面會產生核聚。

研究佢哋嘅歷史
恆星會「死」。
想像而家有粒恆星，佢自己有龐大嘅質量，
佢嘅引力會傾向令佢嘅表面向內郁動，但同時
佢內部嘅燃料會做核聚變（簡化講可以想像成係靠住燒氫嚟向外爆炸）令到粒恆星有股由內向外嘅力，
喺一般情況下向內嘅力同向外嘅力會做到互相抵消，粒恆星會 kip1 住喺穩定嘅狀態；但係有一日，粒恆星消耗晒可以攞嚟做核聚變嘅燃料，股向外嘅力就會開始消退，向內嘅力就會開始「贏」，因而令到粒恆星向內爆縮。

數目
喺最新[咩時候？]嘅研究入面，粗略估算宇宙有超過咁多個星系，而且銀河系入面有超過咁多粒恆星，如果將佢哋乘埋一齊數值就有(即係)咁多粒恆星。

以質量分佈
以前人類認為大部分恆星嘅都畀太陽系嘅質量更大嘅，但打完二戰之後人類嘅科技發展紅外線科技喺天文學入面得到應用並發現大量紅矮星。到咗宜家，紅矮星佔整個銀河系高達70%以上，喺太陽系最近嘅30粒恆星，超過20粒都恆星係紅矮星。其次最多嘅係k型主序星(銀河系總數目嘅15%左右)，好似太陽呢啲黃色主序星只係佔銀河系總數目嘅7%，f型主序星只佔總數目嘅2%。
總括嚟講宇宙最常見嘅恆星種類係紅矮星。
宇宙有超過90%嘅恆星都喺赫羅圖主序星區域上面，佢哋嘅大小同光度以及溫度以正比關係，又質量最細0.075M⊙，到質量最大嘅300M⊙。其中太陽係一粒中等大小嘅恆星，雖然對銀河系非常唔起眼，但佢嘅質量畀95%嘅恆星更大，喺銀河系入面比85%嘅天體更光。

赫羅圖
内文：赫羅圖
係一種研究恆星演化嘅重要工具，佢顯示咗佢哋表面溫度同光度嘅關係 。由於光度同絕對星等有住正比嘅關係，好多時都會使用絕對星等來量度佢哋嘅絕對光度，光度高而最熱嘅恆星通常放喺左上角，光度低而溫度又低嘅恆星通常放喺右下角。
早喺19世紀末期嘅美國，當地嘅物理學家已經能夠根據光譜同溫度同進行恆星分類，光譜次序O、B、A、F、G、K、M，運用溫度遞減作為佢哋嘅排列方式。
佢係同元素週期表一樣，都係按照類似性質分類排列，唔同嘅係根據佢哋嘅性質同埋光度去排列質量大細。

直接觀察
睇埋：夜空同睇星
由地表睇，恆星嘅光弱到能夠輕易俾雲、濕氣同空污粒子遮蔽；光污染亦都會阻礙人睇星，喺好多街燈等人造光源嘅都市帶，光污染足以搞到地表嘅人睇唔到星星。視乎上述呢啲因素，用肉眼睇得到嘅星星數量由幾百到幾萬粒不等。順帶一提，查實恆星之間喺發乜嘢色嘅光上可以有異，熱－開氏 25,000 度左右－嘅恆星傾向射藍色嘅光，而好似太陽呢啲凍－得開氏 6,000 幾度－嘅恆星會主要射黃色嘅光，不過星星嘅色水就噉用肉眼睇好難睇得出。
數星星係好多人喺睇星嗰陣會做嘅一樣嘢。一般嚟講，喺完全冇架生嘅情況下數星星係冇可能嘅，因為星星數量太多，而且齋靠人手亦都冇方法知道邊粒星數咗邊粒未，而且暗啲嘅星星仲有可能會因為觀察者冇集中眼光而消失，睇星嘅人如果想數星星通常會帶埋星圖（sky map）同望遠鏡等嘅架生，星圖會話俾睇嘅人知喺某一個地點每一個時間點天上會見到乜嘢星星同埋啲星會喺邊個位。
公所

商人會館，亦稱為公所。
公所 (中華民國)，鄉、鎮、縣轄市、區、直轄市山地原住民區之行政機關。
香港鄉村辦公室
左膠

左膠（英文對應詞：Leftard）係2010年後出現喺香港媒體同網路社群嘅政治術語，通常指唔現實嘅左翼分子或只講理想嘅左翼分子，而唔係指傳統親中共嘅香港親共人士。佢哋主張和平、理性、非暴力同非粗口（簡稱「和理非非」）。有批評者話，左膠嘅理想太過崇高，有時會因追求平等大愛而放棄社會公義，唔考慮現實世界嘅唔完美，被指抱著不切實際嘅思想。但係今年左膠亦可應用喺西方國家嘅左翼同自由派，類似詞彙有中國大陸嘅「白左（中文：白左）」、英國嘅「香檳社會主義者（中文：香檳社會主義者）」、歐陸國家嘅「魚子醬左派（英文：Gauche caviar）」、美國嘅「自由派菁英（英文：Liberal elite）」等。
易健兒

易健兒（英文：Creamy Yick；1993年10月25號—）係香港女演員，2016年開始演出影視作品，CapTV早期嘅片都會見到佢。佢亦曾經同另一位女演員劉展翹組成YouTuber女子組合「易劉」，不過已經拆咗伙。佢男朋友係YouTuber崔智雄，兩人經常一齊拍片。
香港親共意識

香港親共意識曾經響1920年代由中國引入嚟香港，間接促成咗第一次統戰（中文：聯俄容共）。響1949年，中國國民黨因為輸咗國共內戰而撤退到臺灣，嚟自中國嘅親共團體（包括中國八大民主黨派）、人士亦趁機嚟香港做統一戰線（中文：統一戰線），影響國共關係（中文：國共關係）。
而呢啲親共團體、人士，反對派叫港共、土共、左仔、「左派」，係指中國共產黨響香港嘅支部組職同佢哋嘅成員，例如香港工會聯合會、國貨公司同埋具有中資背景嘅國有企業等。
響港英殖民地時期，係反對英國管治嘅一班人，到咗1997年香港主權移交畀中華人民共和國之後，就變成建制派，維護班特權階層。
由2010年代開始，香港政府亦被非建制派視為港共政權。
海兒

海兒（全稱：陳海兒；英文：Hedy Chan Hoiyi，1997年12月8號—），係香港女高音聲樂家，英皇娛樂藝人，喺倫敦皇家音樂學院碩士畢業，並擁有香港演藝學院音樂榮譽學士學位，師承資深女高音阮妙芬同女中音Sally Burgess。
海兒十三歲考獲皇家音樂學院八級鋼琴考試及八級聲樂考試優異（Distinction）成績。十四歲喺第11屆香港（亞太區）鋼琴大賽得冠軍，喺多屆香港校際音樂節中獲得超過十次冠軍，獲頒發費明儀女士聲樂獎學金，費明儀女士歌劇獎學金，香港賽馬會音樂及舞蹈信託基金 2021-22 獎學金及成為其協會成員，期間更獲得梁思豪獎學金，聶明康紀念獎學金及威爾斯男聲合唱團獎學金。
海兒喺個人社交平台時常分享有關歌劇音樂學習和國際演出嘅過程，經營Instagram唔到三年累積粉絲超過76萬，並喺多個音樂比賽和音樂節中獲得咗多個獎項，因此開始備受關注，更被多間報章媒體廣泛報導及訪問，2024年更出席無綫電視歌唱比賽節目《中年好聲音3》其中一位評審而更為人所知。
海兒曾經演唱嘅歌劇角色包括《修女安潔莉卡》嘅頭銜角色修女安潔莉卡、《霍夫曼嘅故事》嘅古麗葉塔及《魔笛》嘅帕米娜；歌劇選段角色包括《波希米亞人》嘅穆塞塔、《女人皆如此》嘅費奧迪麗姬、《卡門》嘅米凱拉、《唐·喬望尼》嘅安娜及《愛情靈藥》嘅阿蒂娜。陳氏常參與大師班嘅演出，當中包括著名美籍女高音歌唱家Renée Fleming、Eduardo Chama、Nelly Miricioiu、Michael Chance 同 Joy Mammen。
2024年被英皇娛樂發掘成為樂壇新人，預計2025年推出個人單曲及個人音樂會。
2024年至2025年比利時職業聯賽

2024年至2025年比利時職業聯賽（英文：2024–25 Belgian Pro League）係第122屆比利時職業聯賽賽事。今屆比甲聯賽喺2024年7月26號開鑼。

積分榜
最後更新：2025年3月9號。 資料來源：Jupiler Pro League排名規則：1＞積分；2＞對賽成績；3＞淨勝球；4＞入球數；5＞作客勝仗；6＞作客淨勝球；7＞作客入球數；8＞附加賽(Q) 晉身到指定賽事階段

爭標組
資料來源：Jupiler Pro League排名規則：1＞積分；2＞對賽成績；3＞淨勝球；4＞入球數；5＞作客勝仗；6＞作客淨勝球；7＞作客入球數；8＞附加賽
每輪排名
呢個表顯示每輪結束後各球隊嘅排名變更。
資料來源： Jupiler Pro League

歐協聯爭標組
資料來源：Jupiler Pro League排名規則：1＞積分；2＞對賽成績；3＞淨勝球；4＞入球數；5＞作客勝仗；6＞作客淨勝球；7＞作客入球數；8＞附加賽
每輪排名
呢個表顯示每輪結束後各球隊嘅排名變更。
資料來源： Jupiler Pro League

護級組
資料來源：DFA排名規則：1＞積分；2＞對賽成績；3＞淨勝球；4＞入球數；5＞作客勝仗；6＞作客淨勝球；7＞作客入球數；8＞附加賽
每輪排名
呢個表顯示每輪結束後各球隊嘅排名變更。
資料來源： Jupiler Pro League
岩石行星

岩石行星 （英文：Rocky planet）又叫類地行星（英文：Terrestrial planet）同地球型行星，係指以矽酸鹽岩石為主要成分構成嘅行星，同氣體大行星相對。
喺太陽系入邊有四粒類地行星：水星、金星、地球同火星。而喺太陽系以外都有類地行星，好似Gliese 581 c。
2024–25年斯洛伐克超級足球聯賽

2024年至2025年斯洛伐克超級足球聯賽（英文：2024–25 Danish Superliga）係第32屆斯洛伐克超級足球聯賽賽事。今屆斯伐超聯賽喺2024年7月27號開鑼。

參賽隊伍
2014-25年俄羅斯足球超級聯賽賽季總共有12支球隊。

爭標組
最後更新：2025年3月9號。 資料來源：Niké liga排名規則：1＞積分；2＞對賽成績；3＞對賽入球數；4＞對賽作客入球數；5＞附加賽
每輪排名
呢個表顯示每輪結束後各球隊嘅排名變更。
最後更新：2025年3月8號。 資料來源： Niké liga

護級組
最後更新：2025年3月9號。 資料來源：Niké liga排名規則：1＞積分；2＞對賽成績；3＞對賽入球數；4＞對賽作客入球數；5＞附加賽
每輪排名
呢個表顯示每輪結束後各球隊嘅排名變更。
最後更新：2025年3月8號。 資料來源： Niké liga
賴彥妤

賴彥妤（Vivienna Lai，1994年8月24號—）係香港無綫電視經理人合約藝員，而家係無綫娛樂新聞台主播，參選過2021年度香港小姐競選，廿六強止步。

簡歷
賴彥妤參選香港小姐嗰陣，被傳媒叫「英國學霸」，畢業喺英國高雲地利大學法律系碩士。
佢參與過電影、電視劇、主持等演出。亦有參加選美如2019英國華裔小姐攞冠軍，同埋2014中華才藝小姐攞季軍。
佢鍾意舞蹈（拉丁舞、街舞）、滑水、運動同畫畫，有八級鋼琴資格。
佢報名2020年度香港小姐競選但入唔到圍，第二年再報名終成功入圍，但頭一輪就已經被淘汰。不過無綫電視依然簽佢做藝員，主要工作係做娛樂主播。

採訪藝人表現唔專業
好多人記得賴彥妤，並唔係因為佢曾經參選香港小姐或出眾身材，而係因為佢擔任無綫電視嘅《無綫娛樂新聞報道》女主播時接二連三咁問錯唔應該問嘅問題。事件最初係喺2022年5月採訪媽媽已經病逝嘅姜麗文點樣過母親節，不過事後得到姜麗文原諒；同年12月又喺訪問郭富城時不斷重覆問題；到2023年3月又問方力申會唔會同圈外人嘅女朋友Maple合組情侶檔。
陳嘉欣

陳嘉欣（粵拼：can4 gaa1 jan1；英文：Kennie Chan，1984年6月3號—）係香港無綫電視嘅新聞從業員，而家職位係港聞組總記者，做緊翡翠台新聞報道主播。

簡歷
陳嘉欣中學讀五旬節林漢光中學，喺香港大學工商管理系畢業，跟住加入《東方日報》做港聞版記者，到2013年中過檔無綫電視新聞部。
2019年8月，陳嘉欣報道新聞嗰陣將「警員」讀成「警遠」，有觀眾聽做「警犬」，向通訊局投訴佢辱警，但當局裁定投訴唔成立。2022年2月，佢又犯咗同一個讀音錯誤，所以再一次畀人投訴。
姚彣隆

姚彣隆（英文：San Yow，1970年11月14號—），前名姚玟隆，係新加坡新傳媒私人有限公司旗下男藝人，1993年參與《才華橫溢出新秀》之後開始踏入演藝圈，喺1994年《紅星大獎》中榮獲最佳新人獎項。

個人生活
姚彣隆除咗演藝事業之外，亦發展咗塔羅算命嘅事業，更加有投資喺塔羅牌算命店入面。
貴州

貴州省，簡稱貴或黔，係中國嘅一個省，位於雲貴高原東部。省會係貴陽。

歷史
貴州係古人類發祥地之一，遠古人類化石同埋遠古文化遺存發現頗多。據考古，中國南方主要嘅舊石器時代文化遺址，多在貴州境內發現嘅。
貴州建省雖然只有500多年，但係貴州嘅歷史可以追溯得更遠。
春秋時期，當時在今貴州境內有牂牁(音zang 
ke)古國，並與中原有交往。 戰國時屬於楚國嘅黔中地方，地域面積在今貴州沿河到榕江以東，包括銅仁地區同埋黔東南部分縣。 秦始皇統一中國後，貴州分屬巴郡、蜀郡、黔中郡同埋象郡管轄。 唐朝曾在此設黔中道，建黔州郡，設黔州都督府。
“貴州”名稱，始於宋朝。公元974年，土著首領普貴以控制嘅矩州歸順，宋朝在敕書中有：“惟爾貴州，遠在要荒”一語，這係以貴州之名稱此地區嘅最早記載。 明朝永樂十一年(公元1413年)設置貴州承宣布政使，正式建制為省，以貴州為省名。
貴州嘅歷史總離不開一個“黔”字，代代相同，直至貴州建省。這就係貴州簡稱“黔”嘅由來。

經濟
經濟發展相對滯後。
2007年全省實現生產總值2620.65億元，按可比價格計算，比上年增長11.6%，係自1988年以來增長最快的一年。 
全省人均生產總值為4128元。
全省城鎮居民人均可支配收入為7320元，比上年實際增長11.5%，全省農民人均純收入為2190.00元，比上年實際增長6.5%，2007年完成外貿進出口總額13.27億美元，比上年增長33.8%。其中，進口完成6.96億美元，增長54.2%；出口完成7.62億美元，增長41.2%
2005年前3季度，完成生產總值1256.68億元，比上年同期增長11.6%，高於全國水平(9.4%)2.2個百分點，列全國第20位，比上年同期前移7位。

人口同埋民族
根據第五次人口普查資料，貴州總人口中，漢族人口為2191萬，佔62％；少數民族人口為1334萬，佔38％。少數民族總人口居全國第三位（僅次於廣西、雲南）；少數民族佔人口比重居全國第五位（次於西藏、新疆、青海、廣西）。 
少數民族中人口較多嘅依次係係：苗族430萬、布依族280萬、侗族163萬、土家族143萬、彝族84萬、仡佬族56萬、水族37萬、白族19萬、回族17萬。

教育
貴州省主要高校都集中響貴陽市，貴州大學（211工程院校）、貴州師範大學、貴州民族學院、貴州財經學院、貴陽醫學院、貴陽中醫學院等。
胡耀昌

胡耀昌（英文：Max Wu，1988年—），係香港新民主同盟前任秘書長，大埔區議會新富選區前任議員。
胡耀昌2012年底加入新民主同盟范國威議員辦事處做政策研究主任，2016年開始做新民主同盟社區主任。喺2019年第6屆區議會選舉，胡耀昌參選大埔區議會新富選區，最後打贏時任區議員羅曉楓，成功當選，但到咗2021年5月9號，佢以「議會空間畀人塞住咗，冇辦法履行從政抱負」為理由，決定劈炮，唔撈區議員一職，同時退出新同盟。
西南角站

西南角站係一個位於中國天津市南開區鼓樓街道、廣開街道同興南街道交界西馬路同南馬路交叉口，屬於天津地鐵1號線與2號線嘅地鐵轉乘站，1號線月台沿南開三馬路方向佈置，2號線月台沿南馬路方向佈置。本站係天津地鐵第一個啟用嘅轉乘車站。